Tarybos Reglamentas (EEB) Nr. 3240/88
1988 m. spalio 18 d.
iš dalies keičiantis Reglamentą (EEB) Nr. 2915/86, nustatantį Kanarų salų žemės ūkiui taikomas socialines ir struktūrines nuostatas
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį,
atsižvelgdama į Ispanijos ir Portugalijos Stojimo aktą, ypač į jo 25 straipsnio 3 dalį,
atsižvelgdama į Komisijos pasiūlymą,
kadangi, siekiant prisidėti prie Kanarų salų žemės ūkio struktūrų plėtros, Reglamentu (EEB) Nr. 2915/86 [1] ir Kanarų salas apima kelios visiems Bendrijos regionams taikomos socialinės ir struktūrinės priemonės;
kadangi, atsižvelgiant į ypač netinkamas žemės ūkio struktūras, Kanarų saloms taip pat turėtų būti taikomos šios priemonės: Reglamentu (EEB) Nr. 1096/88 [2] patvirtinta ūkininkavimo nutraukimo skatinimo sistema ir Reglamentu (EEB) Nr. 1035/72 [3] su paskutiniais pakeitimais, padarytais Reglamentu (EEB) Nr. 2238/88 [4], numatyta pagalbos, skirtos skatinti vaisių ir daržovių sektoriaus gamintojų organizacijų steigimąsi ir palengvinti jų veikimą, sistema;
kadangi minėtų socialinių ir struktūrinių priemonių taikymas Kanarų saloms atitinka bendruosius bendrosios žemės ūkio politikos tikslus,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2915/86 1 straipsnio 1 dalis pakeičiama taip:
"1. Bendros priemonės, nustatytos:
- 1985 m. kovo 12 d. Tarybos reglamentu (EEB) Nr. 797/85 dėl žemės ūkio struktūrų efektyvumo didinimo [5] su paskutiniais pakeitimais, padarytais Reglamentu (EEB) Nr. 1137/88 [6],
- 1977 m. vasario 15 d. Tarybos reglamentu (EEB) Nr. 355/77 dėl bendrų priemonių žemės ūkio ir žuvininkystės produktų perdirbimo ir prekybos sąlygų gerinimui [7] su paskutiniais pakeitimais, padarytais Reglamentu (EEB) Nr. 1760/87 [8],
- 1978 m. birželio 19 d. Tarybos reglamentu (EEB) Nr. 1360/78 dėl specializuotųjų ūkininkų susivienijimų ir jų asociacijų [9] su paskutiniais pakeitimais, padarytais Reglamentu (EEB) Nr. 1760/87,
- 1988 m. balandžio 25 d. Tarybos reglamentu (EEB) Nr. 1096/88, nustatančiu ūkininkavimo nutraukimo Bendrijos skatinimo sistemą [10],
- ir 1972 m. gegužės 18 d Tarybos reglamento (EEB) Nr. 1035/72 dėl bendro vaisių ir daržovių rinkos organizavimo [11] su paskutiniais pakeitimais, padarytais Reglamentu (EEB) Nr. 2238/88 [12], 13, 14 ir 36 straipsniais,
taikomos Kanarų saloms."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 1988 m. spalio 18 d.